
**IKLAN JAWATAN KOSONG**

**PARLIMEN MALAYSIA**

**PARLIMEN MALAYSIA MEMPELAWA WARGANEGARA MALAYSIA YANG BERKELAYAKAN UNTUK MEMOHON JAWATAN BERIKUT:**

**1.** **BUTIRAN JAWATAN**

1.1 Jawatan/ Gred : Pegawai Penyelidik Sosial Gred N44

1.2 Kementerian/Jabatan : Parlimen Malaysia

1.3 Kumpulan Perkhidmatan : Pengurusan Dan Profesional

1.4 Taraf Jawatan : Kontrak

1.5 Bilangan Kekosongan : 5

**2.** **GRED DAN JADUAL GAJI** : RM3,551.00 – RM10,406.00 (Gred N44)

**3.** **SYARAT LANTIKAN DAN KELAYAKAN**

Calon bagi lantikan hendaklah memiliki kelayakan seperti berikut:

3.1 Warganegara Malaysia.

3.2 Berumur tidak kurang daripada 28 tahun pada tarikh tutup iklan jawatan.

3.3 Memiliki Ijazah Sarjana Muda Kepujian dalam bidang berkaitan (Undang-undang/ Sains Politik/ Hubungan Antarabangsa dan lain-lain bidang yang berkaitan) yang diiktiraf oleh Kerajaan daripada Institusi-institusi Pengajian Tinggi Tempatan atau kelayakan yang diiktiraf setaraf dengannya.

3.4 Mempunyai pengalaman tidak kurang daripada 5 tahun dalam bidang penyelidikan Undang-undang/ Sains Politik/ Hubungan Antarabangsa dan lain-lain bidang yang berkaitan serta juga pernah menerbitkan/ menulis apa-apa journal atau hasil penyelidikan.

3.5 Mendapat kepujian (sekurang-kurangnya Gred C) dalam subjek Bahasa Melayu (termasuk lulus Ujian Lisan) pada peringkat Sijil Pelajaran Malaysia (SPM) atau kelulusan yang diiktiraf setaraf dengannya oleh kerajaan.

3.6 Mempunyai kemahiran menggunakan perisian *Microsoft Office* dan perisian-perisian lain yang biasa digunakan untuk penyelidikan.

3.7 Keutamaan akan diberikan kepada calon fasih menulis dan bertutur dalam Bahasa Inggeris.

3.8 Telah lengkap divaksin.

**4. CARA-CARA MEMOHON**

4.1 Permohonan hendaklah dibuat dengan menggunakan Borang Permohonan yang boleh dimuat turun secara *online* di Portal Rasmi Parlimen Malaysia ([www.parlimen.gov.my](http://www.parlimen.gov.my)).

4.2 Permohonan daripada Pegawai Kerajaan yang sedang berkhidmat hendaklah melalui Ketua Jabatan masing-masing mengikut Peraturan 17 Bab ‘A’ Peraturan-Peraturan Pegawai Awam (Pelantikan, Kenaikan Pangkat dan Penamatan) 2012.

4.3 Borang permohonan yang lengkap hendaklah disertakan dengan gambar terkini berukuran passport (tidak dikembalikan*), resume,* salinan *MyKad*, salinan sijil kelahiran, salinan kelulusan akademik, salinan sijil berhenti sekolah, journal/ hasil penyelidikan (jika ada) dan lain-lain dokumen sokongan yang berkaitan.Semua salinan dokumen tersebut hendaklah **ditandatangani dan diperakui sah** oleh Pegawai Kerajaan dari Kumpulan Pengurusan dan Professional (Gred 41 ke atas).

4.4 Borang permohonan yang lengkap perlu dihantar ke alamat seperti berikut:

**KETUA PENTADBIR**

**PARLIMEN MALAYSIA**

**ARAS 4, BLOK AHLI PARLIMEN DAN PENTADBIRAN**

**BANGUNAN PARLIMEN, JALAN PARLIMEN**

**50680 KUALA LUMPUR**

**(U.P.: SEKSYEN PENGURUSAN SUMBER MANUSIA DAN INOVASI)**

**5. TARIKH TUTUP PERMOHONAN :** **12 MEI 2022 (KHAMIS)**

**Tarikh Iklan : 28 April 2022**

**Catatan Am**:

1. Hanya calon yang layak selepas tapisan sahaja akan dipanggil untuk ditemu duga.
2. Pemohon yang tidak menerima sebarang jawapan selepas enam (6) bulan dari tarikh iklan hendaklah menganggap bahawa permohonan mereka tidak berjaya.
3. Segala perbelanjaan berhubung dengan permohonan temu duga jawatan ini tidak akan ditanggung oleh Kerajaan.